**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení v znení zákona č. 413/2019 Z. z., zákona č. 415/2020 Z. z. a zákona č. 423/2020 Z. z. a zákona č. 398/2022 Z. z. sa mení a dopĺňa takto:

1. V § 234 ods. 2 sa na konci bodka nahrádza čiarkou a pripájajú sa tieto slová: „ako aj na skutočnosť, že rozhodnutím príslušného orgánu verejnej moci bolo konanie zastavené, hoci sa verejný funkcionár dopustil porušenia ústavného zákona.“.

2. V § 235 sa na konci pripájajú tieto slová: „a predseda príslušného orgánu verejnej moci alebo ak takého niet, osoba poverená zastupovaním najmenej tretiny príslušného orgánu verejnej moci, ktorá podáva podnet.“.

3. Za § 250a sa vkladá § 250b, ktorý vrátane nadpisu znie:

„**§ 250a**

**Prechodné ustanovenie k úprave účinnej od 1. januára 2024**

Konanie začaté pred 1. januárom 2024 sa dokončí podľa zákona účinného pred 1. januárom 2024.

**Čl. II**

Tento zákon nadobúda účinnosť 1. januára 2024.